আরেক প্রশ্নের জবাবে আওয়ামী লীগ হেফাজতের সঙ্গে ভাব জমানোর চেষ্টা চালাচ্ছে মন্তব্য করে বিএনপি মহাসচিব বলেন, হেফাজতে ইসলামকে বশ করে তাদের সঙ্গে বিভিন্নভাবে নতুন করে ভাব জমানোর চেষ্টা করছে। তিনি বলেন, আমাদের অবস্থান খুব পরিষ্কার, আমরা ডাবল স্ট্যাডার্ড করি না তো। কথা এক, কাজে আরেক এটা আমরা করি না। পটিয়ে পুটিয়ে আবার বলেছেন, আসো তোমাদের সঙ্গে বন্ধুত্ব করি, ভালোবাসা করি। কাজটা উনারা (সরকার) এখন করলেন বিরাট ঢাকঢোল পিটিয়ে। হেলিকপ্টারে দিয়ে উনারা উড়িয়ে নিয়ে আসলেন, নিয়ে এসে গণভবনে মাওলানা শফীকে এবং অন্যদেরকে পাশে বসিয়ে সুন্দর করে খাবার-দাবার তুলে দিয়ে করলেন। ভালো কথা। হসপিটালিটি- আমাদের বাঙালির একটা ঐতিহ্য, সুন্দর কথা। কিন্তু কী করলেন? যেটা অতীতে হয়ে গেছে। তিনি বলেন, আমরা এর মধ্যে নেই। আমাদের স্ট্যান্ড পরিষ্কার, হেফাজতে ইসলাম যখন দাবিটা করেছিল তখনই আমরা বলেছি তাদের সব দাবি নয়, কিছু দাবির সঙ্গে আমরা এক মত। এখন আপনারা (সরকার) ঢাকঢোল পিটিয়ে যা করলেন তা অতীতে হয়ে গেছে। এটা (দাওরা হাদিসকে মাস্টার্স সম্মান দেয়া) সনদ আমাদের সরকারের সময় গেজেট হয়েছিল। এটা আবার নতুন করে তাদের (হেফাজতে ইসলাম) বশ করে তারা বিভিন্নভাবে (আওয়ামী লীগ) চেষ্টা করছে তাদের সঙ্গে ভাবের সম্পর্ক গড়ে তোলার। আমরা সব সময় ন্যায়ের পক্ষে আছি, পৃথিবীর উপযোগী করে যাতে আমরা তাদের কাজে লাগাতে পারি সেইভাবে পাঠ্য কারিকুলাম করা উচিত বলে আমরা মনে করি’ যোগ করেন মির্জা ফখরুল।